stanford-oval/wikipedia huggingface dataset:
Argentiinan naisten lentopallomaajoukkue

Argentiinan naisten lentopallomaajoukkue edustaa Argentiinaa naisten arvokilpailuissa ja kansainvälisissä lentopallokilpailuissa. Se pelasi ensi kertaa olympialaisissa Rio de Janeirossa 2016 ja sijoittui jaetulle yhdeksännelle sijalle voitettuaan viidestä ottelustaan vain yhden. Joukkue on pelannut maailmanmestaruuskilpailuissa kuusi kertaa ja sijoittunut parhaimmillaan kahdeksanneksi vuonna 1960. Etelä-Amerikan mestaruuskilpailuissa joukkue on saavuttanut useita hopeasijoja mutta ei kertaakaan mestaruutta.
Arvokilpailut > Olympialaiset

Yhdeksäs 2016
Arvokilpailut > MM-kilpailut

Kahdeksas 1960
Viidestoista 1990
Seitsemästoista 2002, 2014
Kahdeksastoista 1982
Yhdeksästoista 2018
Abdol Hossein Sardari

Abdol Hossein Sardari
Abdol Hossein Sardari, (noin. 1895–1981) oli azerbaijan- iranilainen valtiomies ja diplomaatti, joka pelasti juutalaisia toisen maailmansodan holokaustin aikana. Hänet tunnettiin ”Iranin Schindlerinä”. Holokaustin muistosäätiö Yad Vashem on nimennyt hänet Vanhurskaaksi kansakuntien joukossa.
Sardari oli Iranin konsulaatti Pariisissa vuonna 1941. Pariisissa oli tuolloin suurehko persianjuutalainen yhteisö. Keväällä 1940 Adolf Hitlerin johtaman natsi-Saksan joukot miehittivät kaupungin. Iranin ja Saksan välillä oli sopimus, jonka mukaan Saksa takaa iranilaisten turvallisuuden.[lähde? ] Sardari sai näin taattua turvapaikan Ranskassa niille persianjuutalaisille, jotka olivat asuneet siellä sitten Persian valtakunnan ajan. Sardari kamppaili natsivirkamiesten kanssa siitä kuuluuko persianjuutalaisten suojeleminen sopimukseen vai ei, kunnes lopulta asiassa päästiin yksimielisyyteen. Persianjuutalaiset evakuoitiin takaisin Iraniin.[lähde? ]
Sardari meni kuitenkin vielä pidemmälle. Hän ymmärsi natsien vainojen vakavuuden ja antoi Iranin passeja 500 kappaletta tuhansille ei-persialaiselle juutalaisille, jotka pelastuivat.[lähde? ]
Sardari ei toiminut Iranin hallituksen toimeksiannosta tai uskontonsa nimissä, vaan oma-aloitteisesti vaikka oli itse muslimi.[lähde? ]
Abdol Hossein Sardaria kunnioitetaan monissa juutalaisjärjestöissä, kuten esimerkiksi Simon Wiesenthal keskuksessa. Huhtikuussa 1978 Sardari sai virallisen tunnustuksen Israelin valtiolta ja sai nimensä Yad Vashemin holokaustimuseoon Israelissa.[lähde? ]
Abdol Hossein Sardari kuoli vuonna 1981 Nottinghamissa.
Afganistanin presidentti

| Afganistanin islamilaisen tasavallan presidentti |
| --- | --- |
 د افغانستان د اسلامي جمهوریت رئیس
 
Virka-asunto:  Arg, Kabul
Kauden pituus:  5 vuotta, 1 uudelleenvalinta mahdollinen
Perustettu:  17. heinäkuuta 1973 (tasavalta) 7. joulukuuta 2004 (islamilainen tasavalta)
Ensimmäinen:  Mohammed Daud Khan (tasavalta) Hamid Karzai (islamilainen tasavalta)
Kotisivut:  Office of the President
Afghanistanin islamilaisen tasavallan presidentti on Afganistanin valtiopäämies. Presidentti on myös maan asevoimien ylipäälikkö.
Presidentti valitaan suoralla enemmistövaalilla, tarvittaessa järjestetään toinen kierros. Kausi on viisi vuotta, sama henkilö voidaan valita yhden kerran uudelleen.
Arabiansusi

| Arabiansusi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Koirat Canis
Laji::  Susi lupus
Alalaji::  arabs
Kolmiosainen nimi
 Canis lupus arabs  Pocock, 1934 
 Arabiansuden levinneisyys oranssilla
Katso myös
   Arabiansusi Wikispeciesissä   Arabiansusi Commonsissa 
Infobox OKNimi-testi OK: 
Arabiansusi (Canis lupus arabs) on osissa Lähi-itää tavattava suden pienikokoinen alalaji. Arabiansutta pidetään äärimmäisen uhanalaisena ja ennen koko Arabian niemimaan kattanut levinneisyysalue on nykyisin hyvin laikuittainen.
Taksonomia

Arabiansusi on suden (Canis lupus) alalaji. Se poikkeaa muista suden alalajeista perimänsä kautta. Arabiansuteen on sekoittunut koiraa, mutta koiran perimän vaikutuksen määrää ei tunneta tarkasti.
Koko ja ulkonäkö

Arabiansusi lukeutuu suden alalajeista pienimpiin. Painoa sillä on 18–20 kg. Ruumiin pituus on 70–80 cm ja korkeus 40–65 cm. Sen ruumiinrakenne on hoikka ja jalat ovat pitkät. Turkki on harva ja lyhyt. Selässä turkki on pidempää, mikä suojaa suden ihoa auringolta. Talvisin turkki kasvaa paksummaksi. Väriltään se voi vaihdella vaaleanruskeasta harmahtavan keltaiseen. Vatsapuoli on vaalea tai valkoinen. Arabiansudella on valkoiset posket ja muita suden alalajeja suuremmat korvat, jotka auttavat sitä haihduttamaan lämpöä. Silmät ovat keltaiset tai ruskeat. Pitkän hännän pää on musta. Jaloissa arabiansuden kaksi keskimmäistä varvasta ovat liittyneet yhteen. Arabiansusi on pienempi kuin myös Lähi-idässä tavattava intiansusi, mutta selvästi suurempi kuin alueella tavattava kultasakaali.
Levinneisyys ja elinympäristö

Arabiansutta tavataan nykyisin osissa Egyptiä, Israelia, Kuwaitia, Jordaniaa, Saudi Arabiaa, Omania ja Jemeniä. Historiallisesti sen levinneisyysalue on kattanut koko Arabian niemimaan. Nykyisin sitä tavataan kuitenkin vain laikuttaisesti. Yhdistyneistä arabiemiirikunnista se hävisi 1980-luvulla.
Arabiansuden elinympäristö käsittää aavikkovuoria ja soratasankoja kuivilla tai puolikuivilla alueilla. Se ei kuitenkaan esiinny kaukana veden lähteistä, eivätkä ne voi näin vaeltaa kovin pitkälle hiekka-aavikoille.
Elintavat

Saaliseläinten määrä arabiansuden elinympäristössä ei ole suuri, joten susia ei esiinny suurissa laumoissa. Ne liikkuvat yleensä yksin, pareina tai 3–4 suden ryhmissä. Aktiivisia ne ovat tavallisesti öisin. Päivisin ne hakutuvat suojaan paahteelta pensaikkoihin, luoliin tai itse kaivaamiinsa syviin pesäkoloihin. Ehkä yksinäisempien elintapojensa takia arabiansuden eivät ulvo kovin usein. Niiden elinpiiri käsittää 11–33 km².
Arabiansuden saaliseläimiin lukeutuvat linnut, matelijat, jyrsiät ja hyönteiset, sekä hieman suuremmista nisäkkäistä esimerkiksi kapinrusakko, aavikkogaselli ja ketut. Tilanteen tarjoutuessa ne syövät myös raatoja. Ne saattavat käydä myös kotieläimien kimppuun.
Arabiansudet lisääntyvät lokakuun ja joulukuun välisenä aikana. Tiineys kestää 63-65 päivää ja pentuja on kerrallaan 2–3. Emo imettää poikasiaan 42-56 päivää ja ne kasvavat sukukypsiksi 2 vuoden ikäisinä.
Uhat ja suojelu

Arabiansutta pidetään äärimmäisen uhanalaisena ja se on osa CITES-sopimuksen liitettä II. Se on suojeltu Israelissa ja Omanissa, muttei muualla levinneisyysalueellaan. Omanissa arabiansuden kannat ovat tiettävästi kasvaneet sitten metsästyksen kieltämisen. Susien ampumisen ja myrkyttämisen ohella uhkia ovat risteytyminen villiintyneiden koirien kanssa. Sudet voivat myös sairastua vesikauhuun.
Arabiansusi Jordaniassa.
Arabiansusi Al-Ainin eläintarhassa Yhdistyneissä arabiemiirkunnissa.
Argentiinan ralli 1984

|  Argentiinan ralli 1984 |
| --- | --- |
 8. osakilpailu 12 osakilpailusta kaudella 1984. 
Ajankohta:  27. heinäkuuta–1. elokuuta 1984
Pituus:  24 erikoiskoetta, 948,58 km


Palkintokoroke
Voittaja:   Stig Blomqvist    Björn Cederberg
Toinen:   Hannu Mikkola    Arne Hertz
Kolmas:   Jorge Recalde    Jorge Del Buono
Francisco Alcuaz Argentiinan rallissa 1984.
Argentiinan ralli 1984 (viralliselta nimeltään 4. Marlboro Rally of Argentina YPF) oli rallin maailmanmestaruussarjan kilpailu kaudella 1984. Kilpailu järjestettiin 27. heinäkuuta–1. elokuuta 1984 Buenos Airesissa. Kilpailu oli kauden kahdeksas ja erikoiskokeiden yhteispituus oli 948,58 kilometriä.
Kilpailuun lähti 105 autokuntaa, joista 21 pääsi maaliin.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Stig Blomqvist |  Björn Cederberg | Audi Quattro A2 | 10:33.38 | 0.0 |  |
| 2. |  Hannu Mikkola |  Arne Hertz | Audi Quattro A2 | 10:36.54 | +3.16 |  |
| 3. |  Jorge Recalde |  Jorge Del Buono | Audi Quattro A2 | 10:38.48 | +5.10 |  |
| 4. |  Mario Stillo |  Daniel Stillo | Renault 12 TS | 12:12.20 | +1:38.42 |  |
| 5. |  Yasuhiro Iwase |  Surinder Thatthi | Opel Ascona 400 | 12:18.24 | +1:44.46 |  |
| 6. |  Miguel Torras |  Fernando Stella | Renault 12 TS | 12:20.57 | +1:47.19 |  |
| 7. |  Jose Carlos Bassi |  Roberto Syriani | Peugeot 504 | 12:56.23 | +2:22.45 |  |
| 8. |  Hugo Hernandez |  Adolfo Coggiola | Peugeot 504 TN | 13:09.12 | +2:35.34 |  |
| 9. |  Omar Del Giovanni |  Rogue Perez | Fiat 128 CLI | 13:16.30 | +2:42.52 |  |
| 10. |  Miguel Nonnenmacher |  Enrique Marongiu | Peugeot 504 | 13:37.56 | +3:04.18 |  |
Lähde:
Agnete Kirk Thinggaard

| Henkilötiedot |
| --- | --- |
Syntynyt: Malline:18.5.1983 Billund, Tanska
Muut tiedot
Omaisuus:  5,4 miljardia dollaria (3/2018)
Yritys:  Lego
Agnete Kirk Thinggaard (s. 18. toukokuuta 1983, Billund, Tanska) on tanskalainen kilparatsastaja, joka on noussut julkisuuteen erityisesti perittyään merkittävän osan Lego-konsernista ja noustuaan tästä syystä miljardööriksi.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 351. rikkaimmaksi ihmiseksi. Tuolloin hänen varallisuudekseen arvioitiin oli 5,4 miljardia dollaria. Tämä vastasi 18,8 prosentin osuutta leluvalmistaja Legosta. Hän on Lego-yhtiön neljättä omistajasukupolvea. Kirk Thinggaardilla on yhdessä isänsä (Kjeld Kristiansen), siskonsa (Sofie Kirk Kristiansen) ja veljensä (Thomas Kirk Kristiansen) kanssa 75 prosentin omistusosuus leluyhtiöstä. Omistusta hallitaan holdingyhtiö Kirkbin välityksellä, ja kullakin osakkaalla on 25 prosentin osuus tästä holdingyhtiöstä. Sen välityksellä osakkaat omistavat myös 30 prosentin osuuden Merlin Entertainmentista (muun muassa Madame Tussauds -vahakabinetti), sekä sijoituksia kiinteistöhin ja tuulivoimapuistoihin. Kirk Thinggaard toimii myös Lego-säätiön hallituksessa. Säätiö omistaa 25 prosenttia leluvalmistajasta.
Kirk Thinggaard ratsasti Tanskan joukkueessa, joka voitti hopeaa Kouluratsastuksen Euroopan mestaruuskilpailuissa Göteborgissa elokuussa 2017. Vuonna 2016 hän edusti Tanskaa Rio de Janeiron olympialaisissa lajinaan kouluratsastus. Loppuvuodesta 2015 Tanskassa uutisoitiin Kirk Thinggaardilla ja hänen kahdella lähisukulaisellaan olevien hevosten arvoksi yhteensä 161 miljoonan Tanskan kruunua.
Hän on suorittanut alemman korkeakoulututkinnon (B.Sc., psykologia) Aarhusin yliopistossa. Thinggaard on naimisissa ja hänellä on kaksi lasta.
Azo

Azo tai AZO voi tarkoittaa seuraavia asioita:
Azo (Georgia), myyttinen georgialaisten hallitsija
Azo (juristi), keskiaikainen italialainen lakimies
Atsoyhdiste, kemiallinen yhdiste
Kalamazoo/Battle Creekin kansainvälinen lentoasema, IATA-koodi AZO
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Azo”, voi hakea sivunnimihaulla, laajalla sivunnimihaulla tai tekstihaulla.
Agnethe Davidsen

Agnethe Davidsen
| --- | --- |
Syntynyt:  29. elokuuta 1947  Nuuk  
Kuollut:  25. marraskuuta 2007  (60 vuotta) Nuuk  
Kansalaisuus:  Tanskan kuningaskunta  
| --- | --- |
Puolue:  Siumut  
Palkinnot:  Dannebrogin ritarikunnan ritari (1997) Nersornaat in silver (käännä suomeksi) (2004) 
muokkaa - muokkaa wikitekstiä - muokkaa Wikidataa
Agnethe Davidsen (29. elokuuta 1947 Nuuk – 25. marraskuuta 2007 Nuuk) oli grönlantilainen ministeri ja Nuukin pitkäaikainen pormestari. Politiikassa Davidsen edusti sosialidemokraattisen Siumut-puoluetta.
Vuonna 1983 Davidsen nousi Hans Pavia Rosinging sijaisena Grönlannin parlamenttiin. Myöhemmin samana vuonna hänet valittiin sosiaaliasioiden ministeriksi, ja hän oli ensimmäinen naisministeri. Vuonna 1984 Grönlannin hallitus kaatui kalastussopimuksen epäonnistumiseen, eikä Davidsen saanut seuraavissa vaaleissa uusittua paikkaansa parlamentissa. 1989 hänet valittiin Nuukin kaupunginvaltuustoon, ja hän toimi toisena apulaispormestarina, 1991 hänestä tuli ensimmäinen apulaispormestari, ja 1993 hänet valittiin Nuukin pormestariksi
Vuonna 1997 Margareeta II aateloi hänet Dannebrogin ritarikuntaan.
Ahvenisjärvi

Ahvenisjärvi voi tarkoittaa seuraavia:
Ahvenisjärvi, järvi Tampereella
Ahvenisjärvi, järvi Pälkäneellä
Alabaman yliopisto Huntsvillessä

| Alabaman yliopisto Huntsvillessä> University of Alabama in Huntsville |
| --- | --- |

Perustettu:  1950
Rehtori:  Robert A. Altenkirch
Opiskelijoita:  7 700
Sijainti:  Huntsville, Alabama  Yhdysvallat (34.727175°N, 86.639818°W)
Sivusto:  http://www.uah.edu/
Alabaman yliopisto on Huntsvillessä Alabamassa sijaitseva yliopisto. Se perustettiin vuonna 1950. Yliopiston presidenttinä toimii tohtori Robert A. Altenkirch. Yliopistossa opiskelee noin 7 700 opiskelijaa. Sen viralliset tunnusvärit ovat sininen ja valkoinen.
Arthur Shawcross

Arthur Shawcross tyttärensä ja lapsenlapsensa kanssa vuonna 2002
Arthur John Shawcross (6. kesäkuuta 1945 – 10. marraskuuta 2008) oli yhdysvaltalainen sarjamurhaaja, joka tunnettiin myös Genesee-joen tappajana. Valtaosan uhreistaan hän surmasi päästyään ehdonalaiseen, kun hänen kahden lapsen taposta saamaansa tuomiota oli jäljellä vielä kymmenen vuotta. Tämä herätti runsaasti kritiikkiä oikeuslaitosta kohtaan.
Ensimmäiset rikokset

Shawcross syntyi Mainessa, mutta perhe muutti New Yorkin Watertowniin hänen ollessaan vielä lapsi. Shawcross lopetti koulun yhdeksännellä luokalla ja liittyi armeijaan ollessaan 19-vuotias. Hän taisteli Vietnamin sodassa ja väitti myöhemmin tappaneensa ja syöneensä kaksi nuorta vietnamilaistyttöä. Näitä väitteitä ei ole koskaan pystytty todistamaan. Shawcross kertoi vankilassa antamassaan haastattelussa kärsiessään viimeiseksi jäänyttä vankeusrangaistustaan, siepanneensa kaksi tyttöä, sitoneen toisen kiinni puuhun ja tappaneen ensin toisen, jonka irti leikattua jalkaa Shawcross alkoi syödä vielä elävän tytön nähden. Shawcross kertoi tytön olleen aivan hiljaa mutta virtsanneen katsoessaan alleen.
Shawcross on kertonut haastattelussa, että häntä oli nuorena isketty lekalla päähän. Useat sarjamurhaajat ovat saaneet samankaltaisia päähän kohdistuneita iskuja, jotka ovat voineet olla syynä tietynlaisen aivovaurion syntymiseen ja persoonallisuuden muuttumiseen.
Shawcross meni neljästi naimisiin palattuaan siviiliin ja Watertowniin, mutta vaimot jättivät hänet joka kerta ennustamattoman ja väkivaltaisen käytöksen vuoksi. Toukokuussa 1972 Shawcross tappoi kymmenvuotiaan Jake Blaken. Hän houkutteli pojan metsikköön, kävi tämän kimppuun ja kuristi pojan. Neljä kuukautta myöhemmin hän raiskasi ja tappoi kahdeksanvuotiaan Karen Ann Hillin. Shawcross pidätettiin, ja hän tunnusti molemmat rikokset, mutta sai neuvoteltua tuomiostaan armeliaan. Hän tunnusti Karen Ann Hillin surman tappona ensimmäisen asteen murhan sijaan ja Jake Blakea koskeneesta murhasyytteestä luovuttiin. Todisteiden puuttuessa syyttäjä myöntyi, ja Shawcross sai 25 vuoden tuomion.
Shawcross kärsi tuomiostaan 15 vuotta ja pääsi ehdonalaiseen maaliskuussa 1987. Paluu siviilielämään ei ollut helppo, sillä hänet ajettiin pois asuinalueilta ja erotettiin työpaikoista heti, kun naapurit ja työnantajat saivat tietää hänen tuomiostaan. Lopulta hän asettui asumaan Rochesteriin Clara-nimisen naisen kanssa.
Toinen murha-aalto

Maaliskuussa 1988 Shawcross alkoi tappaa asuinalueensa seksityöntekijöitä. Yksitoista ihmistä kuoli ennen kuin hänet saatiin kiinni. Uhrit olivat:
Patricia Ives, 25
Frances Brown, 22
June Cicero, 34
Darlene Trippi, 32
Anne Marie Steffen, 28
Dorothy Blackburn, 27
Kimberly Logan
June Stott, 30
Marie Welch, 22
Elizabeth Gibson
Dorothy Keller, 59
Uhrit oli tavallisesti kuristettu ja hakattu kuoliaaksi, ja heitä oli silvottu. Useimmat löytyivät läheisestä Genesee-joesta. Kaikki uhrit tapettiin Monroen piirikunnassa lukuun ottamatta Elizabeth Gibsonia, jonka Shawcross surmasi viereisessä Waynen piirikunnassa.
Kun viimeisen uhrin ruumis löytyi tammikuussa 1990, päätti poliisi olla siirtämättä sitä ja aloitti alueen tarkkailun. Psykologisen profiilin mukaan tappaja palaisi todennäköisesti tekopaikalle.
Shawcross oli monelle seksityöntekijälle ennestään tuttu, ja he tunsivat hänet nimellä "Mitch". Shawcross oli ostanut takin jonka selässä luki Mitch, ja sai siitä peitenimensä.
Shawcross havaittiin masturboimassa sillalla, joka ylitti joen, jonne viimeinen uhri oli heitetty. Hänet pidätettiin, ja lopulta hän tunnusti.
Oikeudenkäynnit

Marraskuussa 1990 Shawcross joutui oikeuden eteen kymmenestä Monroen piirikunnassa tehdystä murhasta. Oikeudenkäynti televisioitiin ja sai korkeat katsojaluvut. Shawcross vetosi dissosiaatiohäiriöstä johtuvaan syyntakeettomuuteen, mutta valamiehistö totesi hänet terveeksi ja syylliseksi. Tuomari langetti 250 vuoden vankeusrangaistuksen.
Muutaman kuukauden kuluttua Shawcross vietiin Waynen piirikuntaan Elizabeth Gibsonin murhaoikeudenkäyntiä varten. Tällä kertaa hän myönsi syyllisyytensä ja sai elinkautisen rangaistuksen.
Shawcross kuoli vankeudessa 10. marraskuuta 2008 sydämenpysähdykseen.
Anywhere for You

| ”Anywhere for You” Backstreet Boys |
| --- | --- | --- |

Singlen tiedot
 Albumilta: Backstreet Boys
 Julkaistu: 24. helmikuuta 1997
 Kesto: 04.42
 Levy-yhtiö: Jive
Backstreet Boysin muut singlet
| ”Quit Playing Games (With My Heart)” 1996 | ”Anywhere for You” 1997 | ”Everybody (Backstreet's Back)” 1997 |
"Anywhere for You" on yhdysvaltalaisen Backstreet Boys -poikabändin viides single heidän vuonna 1997 ilmestyneeltä kansainväliseltä debyytti albumiltaan.
Espanjan kieliset sanoitukset kappaleeseen "Donde Quieras Yo Iré" nauhoitettiin myöhemmin Zurichissa, samaan aikaan kappaleen "I'll Never Break Your Heart" espanjankielisen version kanssa.
Kappaleet > Eurooppa

Anywhere for You (LP-versio)
I'll Never Find Someone Like You
Anywhere for You (Espanjankielinen versio, "Donde Quieras Yo Iré")
Happy Valentine
Kappaleet > Englannin ensimmäinen versio

Anywhere for You (LP-versio)
I'll Never Find Someone Like You
Anywhere for You (Espanjankielinen versio, "Donde Quieras Yo Iré")
Kappaleet > Englannin toinen versio

Anywhere for You (LP-versio)
Let's Have a Party
We've Got It Goin' On (Amadin Club Mix)
Kappaleet > Aasia

Anywhere For You
I'll Never Find Someone Like You
We've Got It Goin' On (Marcus Mix)
Anywhere for You (Espanjankielinen versio, "Donde Quieras Yo Iré")
Musiikkivideo

Musiikkivideossa bändi on rannalla Miamissa, Floridassa 11. tammikuuta 1996, ja he muun muassa pyöräilevät ja pelaavat lentopalloa. Laulu kohtaukset kuvattiin kivillä veden vieressä.
Listasijoitukset

| Lista (1997) | Lista- sija |
| --- | --- |
Itävallan singlelista: 7
Belgian (Flanders) singlelista: 20
Belgian (Walonia) singlelista: 8
Hollannin singlelista: 7
Saksan singlelista: 3
Irlannin singlelista: 16
Norjan singlelista: 15
Ruotsin singlelista: 18
Sveitsin singlelista: 3
Britannian singlelista: 4
Bangarang

| Bangarang Skrillex |
| --- | --- | --- |

EP-levyn tiedot
 Äänitetty : kesäkuu-elokuu 2011
 Julkaistu: 23. joulukuuta 2011
 Tuottaja(t): Skrillex, 12th Planet, Wolfgang Gartner, Kill The Noise, Sirah, Ellie Goulding, Varien
 Tyylilaji: dubstep, glitch house, elektro, glitch, electro house, hardstyle, drumstep, rapcore, kokeellinen rock, elektroninen rock, trance, taidemusiikki
 Kesto: 30.08
 Levy-yhtiö: OWSLA, Big Beat Records, Atlantic Records, Warner Music Group
Listasijoitukset
  Suomen virallinen singlelista: 12.
Skrillexin muut julkaisut
| More Monsters and Sprites 2011 | Bangarang 2011 | Make It Bun Dem After Hours 2012 |
Bangarang on yhdysvaltalaisen elekronista musiikkia tekevän Skrillexin neljäs EP, joka julkaistiin loppuvuonna 2011.
Albumi debytoi Suomen virallisen singlelistan sijalla 12.
Kappaleet

Right In – 3.03
Bangarang (mukana Sirah) – 3.37
Breakn' a Sweat (mukana The Doors) – 5.04
The Devil's Den (mukana Wolfgang Gartner) – 4.57
Right On Time (mukana 12th Planet & Kill The Noise) – 4.08
Kyoto (mukana Sirah) – 3.21
Summit (mukana Ellie Goulding) – 6.16
Skrillex Orchestral Suite by Varien (BONUS Version) – 6.57
Aleksandr Komarov

Aleksandr Komarov tai Aleksander Komarov voi viitata seuraaviin:
Aleksandr Komarov (1923–2013), neuvostoliittolainen jääkiekkoilija
Aleksander Komarov (s. 1962), neuvostoliittolainen, sittemmin suomalainen jääkiekkoilija
Aleksander Komarov, Arlan Kokshetaussa kaudella 2015–2016 pelaava jääkiekkoilija
Aleksandr Komarov (1830–1904), venäläinen kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksandr Komarov”, voi hakea sivunnimihaulla, laajalla sivunnimihaulla tai tekstihaulla.
Al-Anbar

| Anbarin maakunta الأنبار, al-Anbār |
| --- | --- |

 Sijainti
Valtio:  Irak
Hallinto:  
 – hallinnollinen keskus:  Ramadi
Pinta-ala  ():  138 228 km² (1.)
Väkiluku (1/2014)  ( Huom! Merkittävä osa väestöstä lähtenyt evakkoon väestöarvion jälkeen, pois kotiseudultaan Anbarin maakunnasta):  1 482 044
HDI (2012):  0,677
Lyhenteet:  
 – ISO 3166:  IQ-AN
Anbarin maakunta (arab. الأنبار‎, al-Anbār) on yksi Irakin yhdeksästätoista kuvernementistä (maakunnasta). Se sijaitsee Irakin länsiosassa. Sen pinta-ala on 138 228 neliökilometriä, josta valtaosa asumatonta aavikkoa, ja se on Irakin laajin maakunta (32 prosenttia valtion pinta-alasta). Maakunta rajoittuu lounaassa Saudi-Arabiaan, lännessä Jordaniaan ja luoteessa Syyriaan. Pohjoisessa sen naapurina on Ninawan sekä idässä Saladinin, Bagdadin, Babilin, Karbalan ja Najafin maakunnat.
Maakunnan asukasluku oli vuoden 1997 väestönlaskennassa 1 023 736. Vuoden 2014 alussa väkiluvuksi arvioitiin runsas 1,48 miljoonaa. Anbarin maakunnan pääkaupunki on Ramadi (Ar-Ramādī), joka sijaitsee Fallujan tavoin maakunnan itäosassa lähellä Bagdadia. Asukkaista suurin osa on sunnimuslimeja.
Historia

Al-Anbarin maakunnan nimi oli vuoteen 1962 asti Dulaim ja vuosina 1962-1976 Ramadi.
Vuosien 2003–2010  Irakin sodassa se oli aluksi Irakin vastarintaliikkeiden tärkein tukialue. Erityisesti Fallujassa käytiin rajuja taisteluita. Yli neljäsosa Irakissa kuolleista amerikkalaissotilaista sai surmansa al-Anbarissa. Vuonna 2006 sunnikapinalliset kääntyivät al-Qaedaa vastaan, ja ottivat alueen turvallisuuden vastuulleen. Yhdysvallat poistui alueelta 2008.
Syksyllä 2014 jihadistijärjestö Isis on saanut suurimman osan maakuntaa hallintaansa. Yli kolmannes maakunnan väestöstä (558 000 henkeä) oli pelkästään tammi–elokuussa 2014 lähtenyt kotoaan evakkoon suojaan väkivallan varalta.
Toukokuussa 2015 Isis onnistui valtaamaan maakunnan hallintokeskuksen, Ramadin kaupungin.
Hallinnollinen jako

Maakunta jakautuu aluehallinnon toisella tasolla paikallishallitoa varten kahdeksaan piirikuntaan. Maakunnan väestö 1 482 044 (1/2014) jakautui piirikuntiin seuraavasti:
Ana (2 %),
Falluja (35 %),
Haditha (6 %),
Hit (Heet; 9 %),
al-Qa’im (al-Ka’im, al-Qaim; 10 %),
Rutba (ar-Rutba; 3 %),
Ra’ua (Rawa; 2 %) ja
Ramadi (al-Ramadi; 33 %),  Ramadin kaupunki on maakunnan hallintokeskus
Piirikunnat jakautuvat edelleen alipiirikuntiin (subdistrict), ja aluehallinnon neljännellä tasolla sijaitsevat kaupungit.
Aiheesta muualla

Kuvia tai muita tiedostoja aiheesta Al-Anbar Wikimedia Commonsissa
Irakin tilanne, lokakuu 2015 (pdf)  20.10.2015. Maatietopalvelu, Maahanmuuttovirasto, migri.fi. Viitattu 20.10.2015. (suomeksi)
Attack in Ramadi kills 2 senior Iraqi commanders (Reuters, 27.8.2015) (englanniksi) (businessinsider.com)
Irakin maakunnat
Anbar
Babil
Bagdad
Basra
Dahuk
Dhi Qar
Diyala
Erbil
Halabja
Karbala
Kirkuk
Maysan
Muthanna
Najaf
Ninawa
Qadisiyya
Salah al-Din
Sulaimaniyya
Wasit
Anbarin maakunnan aluehallinnollinen jako. Kartta on hieman vanhentunut, sillä itäosan Abu Ghraibin piirikunta on siirretty Bagdadin maakuntaan. Toisaalta Anan piirikunnan pohjoispuolella sijaitseva Ra’uan (Rawa) piirikunta puuttuu kartalta.
Ramadin kaupunki ilmakuvassa (2008).